ตอนนี้ที่ Baskin Robbins  ร้านไอศครีมยี่ห้อโปรดของใครหลายคน กำลังมีโปรโมชั่นเมนูใหม่เป็นเครปเย็นและโดนัท ทานคู่ท้อปปิ้งและไอศครีมอร่อยๆซึ่งสามารถเลือกรสชาติได้ตามชอบ

สำหรับเมนูเครปจะทำสดเมื่อสั่ง แต่โดนัทใช้ของดังกิ้นแล้วมาตกแต่งเพิ่มมูลค่ากันเล็กน้อย และถ้าไปทานช่วงนี้ทั้งสองเมนูกำลังอยู่ในช่วงลดราคาด้วยค่ะ

# เมนูที่สั่ง #
- Double Fun crepe ราคา 169 บาท ลดจาก 199 
เป็นคล้ายเครป DIY ซึ่งเราสามารถเลือกท้อปปิ้งและรสชาติไอศครีมได้ตามชอบ พร้อมกล้วยหอม 1 ลูก โดยจะได้ไอศครีม 2 สกูปเล็ก และท้อปปิ้งแบบแห้ง 1 อย่าง ซอส 1 อย่าง และมีวิปครีมอยู่ด้านใน

+ รสชาติ 
ตัวแป้งเครปถ้าทานเปล่าๆจะแห้งและเหนียวพอสมควร แต่หอมใช้ได้ ส่วนไอศครีมเลือกเป็นรส Rainbow sherbet ผสมกันระหว่างส้ม ราสเบอรี่ มะนาว ออกแนวเปรี้ยวสดชื่น  และรส Baseball nut เป็นไอศครีมวนิลลากับซอสราสเบอรี่และเม็ดมะม่วงหิมพานต์ ซึ่งก้ออร่อยดีทั้งสองรสค่ะ ส่วนท้อปปิ้งเลือกเป็นอัลมอนด์กับท้อปปิ้งสตรอเบอรี่ ซึ่งอัลมอนด์อร่อยดีแต่ซอสสตรอเบอรี่เจือจางไปหน่อย และถ้าใช้สตรอเบอรี่สดด้วยจะดีขึ้นเยอะเลยค่ะ

ส่วนตัวคิดว่าตัวแป้งเครปยังไม่ค่อยโอเคถ้าเทียบกับร้านอื่นที่เคยทาน ท้อปปิ้งก้อไม่ค่อยคุ้มกับราคาเท่าไหร่ ที่อร่อยคือไอศครีมซึ่งยังคงไม่ทำให้เราผิดหวัง เลยขอให้ 2.5 ดาว ค่ะ

ใครสนใจก้อลองตามไปชิมกันดูนะคะ ตอนนี้อาจจะมีขายตามสาขาใหญ่ๆก่อน แต่ต่อไปน่าจะมีทุกสาขา สำหรับสาขานี้อยู่ที่เซนทรัลอีสต์วิลล์ชั้น 3 โซนด้านในที่มีแอร์ค่ะ




